Kleuter ernstig in botsing beseerDie kleuter is na ’n oop veld gebring, van waar hy per helikopter hospitaal toe geneem is. Foto: ER24 ŉ Driejarige seuntjie het ernstige beserings opgedoen in ŉ botsing tussen twee voertuie op Chapmanspiek-rylaan naby Houtbaai in die Kaapse Skiereiland. Toe paramedici Donderdag kort voor 17:00 by die toneel opdaag, vertel Ineke van Huyssteen, ER24-woordvoerder, was die brandweer reeds besig om die kind te behandel. Paramedici het vasgestel dat hy ernstig beseer is. “ER24 het gevorderde lewensondersteuning toegepas voordat hulle die seun na ŉ nabygeleë veld gebring het, van waar hy per mediese helikopter hospitaal toe gebring is verdere behandeling.” Van Huyssteen sê ŉ vrou het geringe beserings opgedoen, maar het die aanbod van vervoer hospitaal toe van die hand gewys. Dis nie bekend hoe die botsing gebeur het nie.